
       บันทึกรายงานการประชุมสภาองค์การบริหารส่วนตำบลกะหรอ
สมัยสามัญ  สมัยที่ 4  ประจำปี  2559  
วันอังคารที่   15 พฤศจิกายน พ.ศ. 2559 เวลา 13.30 น.
ณ  ห้องประชุมสภาองค์การบริหารส่วนตำบลกะหรอ
.............................................................
ผู้มาประชุม
	     เลขที่
	         ชื่อ - สกุล
	       ตำแหน่ง
	       ลายมือชื่อ

	1.
	นายสานนท์  หีดเสน
	ประธานสภาฯ
	สานนท์    หีดเสน

	2.
	นายสุรศักดิ์  ศรีราเพ็ญ
	รองประธานสภาฯ
	สุรศักดิ์    ศรีราเพ็ญ

	3.
	นางวรรณา  คงแคล้วภัย
	ส.อบต. ม.2
	  วรรณา   คงแคล้วภัย

	4.
	นางวรรณพร  ทองมี
	ส.อบต. ม. 2
	วรรณพร  ทองมี

	5.
	นายชัยรัตน์  คล้ายพิมล
	ส.อบต. ม. 3
	ชัยรัตน์  คล้ายพิมล

	6.
	นายไพศาล  สมจิตร
	ส.อบต.  ม. 3
	ไพศาล    สมจิตร

	7.
	นางสายชล  นิลกรรณ์
	ส.อบต. ม. 4
	สายชล    นิลกรรณ์

	8.
	นายเกษม  สุวรรณพะโยม
	ส.อบต. ม. 5
	เกษม  สุวรรณพะโยม

	9.
	นางสมศรี  แซ่ลิ่ม
	ส.อบต. ม. 6
	สมศรี   แซ่ลิ่ม

	10.
	นางกัญญพัชร  เที่ยวแสวง
	ส.อบต. ม.6
	กัญญพัชร  เที่ยวแสวง

	11.
	นายประสิทธิ์  ภักดี
	ส.อบต. ม. 8
	ประสิทธิ์  ภักดี

	12.
	นางวัชรีวรรณ ช้างนิล
	ส.อบต. ม. 9
	วัชรีวรรณ ช้างนิล

	13.
	นายประจักษ์  ยิ้มปาน
	ส.อบต. ม. 9
	ประจักษ์  ยิ้มปาน

	14.
	นางสุชาดา ทองคงแก้ว
	เลขานุการสภาฯ
	สุชาดา ทองคงแก้ว


ผู้เข้าร่วมประชุม
	เลขที่
	ชื่อ - สกุล
	ตำแหน่ง
	ลายมือชื่อ

	1.
	นายมนัสพงค์  สุทธิเดช
	นายก อบต.
	มนัสพงค์  สุทธิเดช

	2.
	นายเมธี  เกิดลาภ
	รองนายก  อบต.
	เมธี  เกิดลาภ

	3.
	นายภานุ  อู่ทองคำ
	รอง นายก อบต.
	ภานุ  อู่ทองคำ

	4.
	นายอำนาจ  วันเพ็ญ
	เลขานุการนายก
	อำนาจ  วันเพ็ญ

	5.
	นายนพดล  สุทธิเดช
	กำนัน  ต.กะหรอ
	นพดล  สุทธิเดช

	6.
	นายประสิทธ์  ส้มแป้น
	ประชาคมหมู่  5
	ประสิทธ์   ส้มแป้น

	7.
	นายนิคม  สีขาว
	ประชาคม  หมู่ 3
	นิคม  สีขาว

	8.
	นายวิลิต  ช้างนิล
	สารวัตรกำนัน
	วิลิต   ช้างนิล

	9.
	นายอำนวย   สุพรรณ
	ประธานประชาคม ม. 7
	อำนวย  สุพรรณ

	10.
	นางวรรณดี  ทิดทองแก้ว
	ประชาคม หมู่ 2
	วรรณดี  ทิดทองแก้ว

	11.
	นางทัศนีย์  มีปาน
	-
	ทัศนีย์   มีปาน

	12.
	นายวิโรจน์  ราชมุณี
	ประชาคมหมู่ 8
	วิโรจน์  ราชมุณี

	13.
	นางบุหลัน  กุลภักดี
	ประชาคม  ม.9
	บุหลัน  กุลภักดี

	14.
	นายไกรสร  ไพนุพงค์
	ผญบ.  หมู่ที่  7
	ไกรสร  ไพนุพงค์

	15
	นายอเนก  จันทรชิต
	· 
	อเนก  จันทรชิต

	16.
	นายทนงค์  สามล
	ประชาคม  หมู่ที่  4
	ทนงค์  สามล


ผู้ขาดประชุม
1.  นายสมพงค์  สามารถ    ส.อบต. หมู่ที่ 1
2.  นายเสรี  บุญยเกียรติ  ส.อบต.หมู่ที่  1
3.  นายมงคล  ทองคำ ส.อบต.หมู่ที่ 7

เริ่มประชุมเวลา     13.30  น.
เรื่องก่อนระเบียบวาระการประชุม
	นางสุชาดา  ทองคงแก้ว
(เลขานุการสภาฯ)
	เรียนท่านประธานสภาองค์การบริหารส่วนตำบลกะหรอ 
ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ    ท่านกำนัน ท่านสารวัตรกำนัน  ท่านผู้ใหญ่บ้าน  ท่านประชาคมหมู่บ้าน  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยที่ 4   ประจำปี   2559     ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน  14  ท่านถือว่าครบองค์ประชุม  ขอเรียนเชิญท่านประธานสภาองค์การบริหารส่วนตำบลกะหรอได้จุดธูป -  เทียน  บูชาพระรัตนตรัยต่อไป      เชิญค่ะ


	นายสานนท์  หีดเสน
(ประธานสภาฯ)

	(จุดธูป  - เทียน  บูชาพระรัตนตรัย)


	นางสุชาดา  ทองคงแก้ว
(เลขานุการสภาฯ)
	เรียนท่านประธานสภาองค์การบริหารส่วนตำบลกะหรอ  ก่อนการประชุมสภาองค์การบริหารส่วนตำบลกะหรอ  ดิฉันขออ่านประกาศองค์การบริหารส่วนตำบลกะหรอ  เรื่องเรียก ประชุมสภาองค์การบริหารส่วนตำบลกะหรอ  สมัยสามัญ     สมัยที่  4  ประจำปี  2559  ตามที่สภาองค์การบริหารส่วนตำบลกะหรอ   ได้กำหนดสมัยประชุมสามัญ สมัยที่ 3  ประจำปี  พ.ศ. 2559   เริ่มตั้งแต่  วันที่  1 สิงหาคม  2559  เป็นต้นไป  มีกำหนด  15  วัน   ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบล  สมัยสามัญ  สมัยแรก  ประจำปี  2559  เมื่อวันที่  5  กุมภาพันธ์  2559  นั้น
ฉะนั้น อาศัยอำนาจตามความในมาตรา  55  แห่งพระราชบัญญัติ สภาตำบลและองค์การบริหารส่วนตำบล  พ.ศ.  2537   (แก้ไขเพิ่มเติมถึงฉบับที่ 5  พ.ศ. 2546  )  ประกอบกับข้อ  36  แห่งระเบียบกระทรวงมหาดไทย  ว่าด้วยการประชุมสภาท้องถิ่น  
พ.ศ. 2547  จึงประกาศ เรียกประชุม  สภาองค์การบริหารส่วนตำบลกะหรอ  สมัยสามัญ  สมัยที่  4  ประจำปี  พ.ศ.  2559  ตั้งแต่วันที่  
1  พฤศจิกายน  2559  เป็นต้นไป   มีกำหนด  15  วัน จึงประกาศให้ทราบโดยทั่วกัน  ประกาศ  ณ  วันที่  25  ตุลาคม  2559   ลงชื่อนายสานนท์  หีดเสน  ประธานสภาองค์การบริหารส่วนตำบลกะหรอ  
ในโอกาสนี้  จึงขอเรียนเชิญท่านประธานสภาองค์การบริหารส่วนตำบลกะหรอ   ได้ดำเนินการประชุมตามระเบียบวาระต่อไป  เชิญค่ะ

	นายสานนท์  หีดเสน
(ประธานสภาฯ)

	ขอสวัสดีครับ   ทุกท่าน  คณะผู้บริหาร  สมาชิกผู้ทรงเกียรติ  ท่าน
นายก     ท่านกำนัน  ท่านสารวัตรกำนัน    ท่านผู้ใหญ่บ้าน  ท่าน
ประชาคมหมู่บ้าน   และผู้เข้าร่วมประชุมทุกท่าน ครับ ตามที่ท่าน
เลขานุการสภาได้นำเรียน  แจ้งให้ทุกท่านได้รับทราบนะครับ   
สำหรับวันนี้เป็นการประชุมสมัยสามัญ  สมัยที่4  ประจำปี   2559 

ครับสำหรับวันนี้มีระเบียบวาระการประชุม  ดังนี้ครับ

ระเบียบวาระที่  1
เรื่องที่ประธานแจ้งให้ที่ประชุมทราบ
ระเบียบวาระที่  2
เรื่องรับรองรายงานการประชุมสภาองค์การบริหารส่วนตำบลกะหรอ  สมัยสามัญ   สมัยที่   3   ประจำปี  พ.ศ.2559  ครั้งที่  2  เมื่อวันที่  25  สิงหาคม 2559
ระเบียบวาระที่  3
เรื่องเพื่อพิจารณา



-พิจารณาให้ความเห็นชอบโครงการ 
                                ประสานแผนระดับอำเภอ



-การคัดเลือกคณะกรรมการการกีฬาและ
                                นันทนาการ 
ระเบียบวาระที่  4
 เรื่องอื่น ๆ
1. รายงานการดำเนินงานในรอบปีงบประมาณ  2559

2. รายงานผลการติดตามและประเมินผลแผนพัฒนา



	ระเบียบวาระ ที่ 1

	เรื่องที่ประธานแจ้งที่ประชุมทราบ

	นายสานนท์  หีดเสน
(ประธานสภาฯ)

	- มีหนังสือแจ้งคำสั่งจัดตั้งศูนย์ยุติธรรมชุมชนตำบล  คำสั่งจังหวัดนครศรีธรรมราช เรื่องการจัดตั้งศูนย์ยุติธรรมชุมชนตำบล  อำเภอนบพิตำ    ตามที่กระทรวงยุติธรรมได้มอบนโยบายพร้อมทั้งหนังสือสั่งการให้สำนักงานยุติธรรม  จังหวัดนครศรีธรรมราช ดำเนินการจัดตั้งศูนย์ยุติธรรมชุมชน  โดยให้บูรณาการกับหน่วยงานสังกัดกระทรวงมหาดไทย สำนักงานตำรวจแห่งชาติ  รวมทั้งหน่วยงานอื่น ๆ ที่เกี่ยวข้อง  เพื่อพัฒนากระบวนการยุติธรรม ตามยุทธศาสตร์ประเทศ  ว่าด้วยการลดความเหลื่อมล้ำ  ในกระบวนการยุติธรรม  โดยมุ่งเน้นให้ประชาชนมีส่วนร่วม  และมีโอกาสเข้าถึง กระบวนการยุติธรรม  ได้อย่างสะดวกและรวดเร็ว  สำนักงาน ยุติธรรมอำเภอนบพิตำ  มี  3  ตำบล  คือ   
1. ศูนย์ยุติธรรมชุมุชนตำบลกะหรอ
2. ศูนย์ยุติธรรมชุมชนตำบลนบพิตำ
3. ศูนย์ยุติธรรมชุมชนตำบลกรุงชิง
 สำหรับศูนย์ยุติธรรมชุมชนตำบลกะหรอ  มีนายไกรสร  ไพนุพงค์   เป็นประธานกรรมการ นายประภาส  วันเพ็ญ     รองประธานกรรมการ  นายสานนท์  หีดเสน  นายสุรศักดิ์  ศรีราเพ็ญ 
นางสุชาดา  ทองคงแก้ว   นางสมศรี  บัวผัน         นายประจบ  เปาะทองคำ  นายไพบูลย์ ซ้ายหั่น 
เป็นกรรมการ   นางวรรวิษา  กรรฐสุทธิ์  เป็นกรรมการและเลขานุการ
บทบาทหน้าที่ ดังนี้
1. ส่งเสริม  สนับสนุนและประสานงานการดำเนินงานของส่วนราชการ  หน่วยงานและอปท.  ในการเสริมสร้างการเข้าถึงความยุติธรรมของประชาชน
2. เฝ้าระวังและป้องกันปัญหาอาชญากรรม  และการทุจริตและประพฤติมิชอบของเจ้าหน้าที่ของรัฐ
3. พิจารณาเรื่องร้องเรียน  ร้องทุกข์   ปัญหาความไม่เป็นธรรมของประชาชน และรับแจ้งเบาะแสข้อมูลการกระทำผิดกฎหมายต่าง ๆ
ตลอดจนการช่วยเหลือดูแล  ให้คำแนะนำ และแก้ไขปัญหาแก่ผู้ที่ได้รับความเดือดร้อนหรือผู้ที่ต้องการคำแนะนำทางด้านกฎหมาย
4. ไกล่เกลี่ยและประนอมข้อพิพาท ตามที่คู่กรณีร้องขอเกี่ยวกับความแพ่งหรือความอาญาที่เป็นความผิดอันยอมความได้  
5. ให้ความช่วยเหลือ  ดูแล  ผู้ที่ได้รับความเสียหายหรือได้รับผลกระทบจากการกระทำความผิดและอาชญากรรม
6. ให้ความช่วยเหลือ  สนับสนุนการดำเนินงานของหน่วยงานที่เกี่ยวข้องในการแก้ไขบำบัด  ฟื้นฟู ผู้กระทำความผิดและผู้พ้นโทษ  รวมทั้งผู้ถูกควบคุมความประพฤติ  หรือผู้ได้รับการปล่อยตัวชั่วคราว ให้กลับตนเป็นพลเมืองและไม่หวนกลับไปกระทำผิดอีก
7. เผยแพร่ความรู้และ ข้อมูลข่าวสารด้านยุติธรรมชุมชนแก่ประชาชน
8. ดำเนินการเรื่อง อื่น ๆ  ที่ได้รับมอบหมาย
-  การขึ้นทะเบียน  ของผู้สูงอายุ  คนพิการ  ประจำปี  2560    สมาชิกทุกท่านก็คงได้รับเอกสารแล้วนะครับ   ขอให้ทุกท่านช่วยประชาสัมพันธ์ บอกกล่าว ด้วยนะครับ


	ระเบียบวาระ ที่ 2
	เรื่องรับรองรายงานการประชุมสมัยสามัญ  สมัยที่ 3  ประจำปี  พ.ศ. 2559  ครั้งที่ 2  เมื่อวันที่  25  สิงหาคม  2559



	นายสานนท์  หีดเสน
(ประธานสภาฯ)

	ครับ สำหรับรายงานการประชุมทุกท่านได้รับไปแล้วนะครับ  ผมขอเวลาท่านสมาชิกดูรายละเอียดจากเอกสารประมาณ  5 นาทีเพื่อทำความเข้าใจนะครับ    เชิญครับ ครับ  สมาชิกทุกท่านคงเข้าใจในเอกสารแล้วนะครับ  ไม่ทราบว่ามีสมาชิกท่านใด   ต้องการแก้ไข  เปลี่ยนแปลง  หรือ เพิ่มเติม  ข้อความใดบ้าง  เชิญได้ครับ มีหรือไม่ครับ  ถ้าไม่มีถือว่าที่ประชุมรับรองรายงานการประชุม  นะครับ


	มติที่ประชุม
	รับรองรายงานการประชุม  สมัยสามัญ  สมัยที่3   ประจำปี  พ.ศ. 2559 ครั้งที่  2  เมื่อวันที่  25  สิงหาคม  2559



	ระเบียบวาระ ที่ 3

	เรื่องเพื่อพิจารณา

	นายสานนท์  หีดเสน
(ประธานสภาฯ)

	1. พิจารณาให้ความเห็นชอบโครงการประสานแผนระดับอำเภอ

ผมขอให้คณะผู้บริหาร  ชี้แจงความเป็นมาของโครงการครับ  เชิญครับ


	นายมนัสพงค์  สุทธิเดช
(นายก อบต.)
	เรียนท่านประธานสภาที่เคารพ  สมาชิกผู้ทรงเกียรติ และผู้เข้าร่วม
ประชุม ทุกท่าน  กระผมนายมนัสพงค์  สุทธิเดช  นายก  อบต.
กะหรอขอรายงานบัญชีประสานแผนโครงการพัฒนาขององค์กร
ปกครองส่วนท้องถิ่น องค์การบริหารส่วนตำบลกะหรอ  ตามกรอบ
การประสานที่กำหนดโดยคณะกรรมการประสานแผนระดับจังหวัด
นครศรีธรรมราช
          1. โครงการก่อสร้างถนน คสล.สายเขาน้อย-ตลาดศุกร์  งบประมาณ   2,442,700 บาท
      2.  โครงการก่อสร้างถนน คสล.สายคลองตูล
-ไสเลียบ งบประมาณ      2,115,700 บาท
      3.  โครงการก่อสร้างถนน คสล.สายค้า-สองตอน  งบประมาณ
1,773,200 บาท
      5.  โครงการก่อสร้างถนน คสล.สายนาสมโชค-คลองเกียบ งบประมาณ  1,731,600  บาท
      6.  โครงการก่อสร้างถนน คสล. สายห้วยมวง- ทุ่งคา งบประมาณ   2,663,600 บาท
      7.  โครงการก่อสร้าง ถนนคสล. สายบ้านนายแอบ- นางเสย งบประมาณ  2,550,500  บาท
      8.  โครงการก่อสร้างถนน คสล. สายนายเลื่อน-ชุมชนใหม่ งบประมาณ  2,222,900

รวมทั้งสิ้นจำนวน    8  โครงการ รวมงบประมาณ   16,901,700

ถนนบางสาย  อบจ.เป็นผู้รับผิดชอบอยู่  ทางอบต. ไม่สามารถเข้าไปก้าวก่ายได้
แต่ถ้าเดือดร้อนจริง  ทาง อบต.ก็เข้าไปซ่อมแซม เช่นสายอู่ทอง-ท่าพุด


	นายสานนท์  หีดเสน
(ประธานสภาฯ)

	ครับ  ขอบคุณท่านนายกมากนะครับ  ครับ สำหรับโครงการพัฒนาของอปท.  อบต.กะหรอ ซึ่งมีทั้งหมด  8  โครงการ  โดยมีอบจ.นศ.
และ อบต.กะหรอ เป็นหน่วยงานที่รับผิดชอบ  โดยโครงการ  8  โครงการนี้จะปรากฏอยู่ในหมู่ที่  1 หมู่ที่  2  หมู่ที่ 3  หมู่ที่5 และหมู่ที่ 9  ส่วนหมู่ที่ไม่มีโครงการได้แก่หมู่ที่ 4  หมู่ที่ 6  หมู่ที่ 7  และหมู่ที่ 8   ถนนแต่ละสายที่ปรากฏอยู่ในโครงการนี้เป็นถนนระยะทางยาว เป็นโครงการที่รองรับงบประมาณ ซึ่งไม่ได้มาพร้อมกันนะครับ  แต่โครงการทั้ง 8 โครงการนี้เป็นโครงการที่รองรับก่อนนะครับ    ครับในที่ประชุม ไม่ทราบว่าสมาชิกท่านใดจะซักถามหรือมีข้อสงสัยอะไร   เชิญครับ  ถ้าไม่มี  ขอเชิญสมาชิกของแต่ละพื้นที่แสดงความคิดเห็น  เชิญครับ


	นายประจักษ์  ยิ้มปาน
(ส.อบต.หมู่ที่ 9)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ 
และผู้เข้าร่วมประชุมทุกท่าน  กระผมนายประจักษ์   ยิ้มปาน  
ส.อบต.หมู่9 ครับสำหรับถนนของหมู่ที่ 9  เกือบทุกสายลำบากมากครับ  ระยะทางยาวเกินความสามารถของ  อบต.กะหรอครับ  ขอบคุณครับ


	นางวัชรีวรรณ  ช้างนิล
(ส.อบต.หมู่ที่ 9)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  ดิฉันนางวัชรีวรรณ  ช้างนิล  ส.อบต.
หมู่ 9  เรื่องถนนของหมู่ที่ 9  ซึ่งถนนมีหลายสาย  แต่  แต่ละสายมีความลำบาก ขอบคุณค่ะ


	นายไพศาล  สมจิตร
(ส.อบต. หมู่ที 3)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  กระผมนายไพศาล  สมจิตร  ส.อบต.หมู่3 ครับพื้นที่ของหมู่ที่  3  เป็นหมู่บ้านขนาดใหญ่  ถนนมีหลายสาย  แต่ละสายถนนมีความลำบาก จึงได้บรรจุไว้ในโครงการ และเพื่อความสะดวกในการสัญจรไปมา  การขนส่งผลผลิตสะดวก  สำหรับงบประมาณจาก อบต.คงไม่พอ  เลยต้องขออุดหนุนจาก  อบจ.ครับ  ขอบคุณครับ


	นายชัยรัตน์  คล้ายพิมล
(ส.อบต.หมู่ที่  3)
	เรียนท่านประธานสภาที่เคารพ  คณะผู้บริหาร และสมาชิกผู้ทรงเกียรติ  กระผมนายชัยรัตน์   คล้ายพิมล   ส.อบต.หมู่ 3   ครับผมขอยืนยันว่าถนนของหมู่ที่  3   แต่ละสายมีความลำบากมากครับ   ขอบคุณครับ


	นายเกษม  สุวรรณพะโยม
(ส.อบต.หมู่ที่ 5)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  กระผมนายเกษม  สุวรรณพะโยม  
ส.อบต.หมู่ที่  5 ถนนมีหลายสาย  แต่ละสายก็ลำบาก   และมี
ระยะทางยาวมากครับ  ขอบคุณครับ


	นางวรรณา  คงแคล้วภัย
(ส.อบต.หมู่ที่ 2)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน   ดิฉันนางวรรณา  คงแคล้วภัย  ส.อบต.หมู่2 สำหรับของหมู่ที่  2 เป็นถนนที่บุกเบิกใหม่  และต้องใช้งบประมาณมาก 
เพราะระยะทางยาวด้วยค่ะ   ขอบคุณค่ะ


	นายสานนท์  หีดเสน
(ประธานสภาฯ)

	ครับจะเห็นได้ว่าถนนทุกสาย  ก็มีความจำเป็น  และสมาชิกในพื้นที่ก็ได้  ชี้แจงรายละเอียดแล้วนะครับ  ขอเชิญหมู่ที่  6  ครับ


	นางกัญญพัชร  เที่ยวแสวง
(ส.อบต.หมู่ที่ 6)
	สำหรับหมู่ที่  6   เห็นด้วยนะค่ะสำหรับถนนแต่ละสาย  เนื่องจาก

ถนนมีความลำบาก   และเพื่อความสะดวกของชาวบ้านในการ
เดินทาง     สัญจรไปมา  ก็เป็นส่วนดีที่ได้รับการอุดหนุนงบประมาณ
จาก  อบจ.มานะค่ะ  ขอบคุณค่ะ


	นายสานนท์  หีดเสน
(ประธานสภาฯ)

	ครับ ขอบคุณทุกท่านนะครับ    คิดว่าคงเข้าใจนะครับ  สมาชิกท่านใด
สงสัย  หรือมีข้อซักถาม  เชิญครับ   ถ้าไม่มีผมจะขอมตินะครับ  ครับ
สมาชิกท่านใดเห็นชอบโครงการประสานแผนระดับอำเภอ โปรดยก
มือครับ   ขอบคุณครับ 




	มติที่ประชุม
	เห็นชอบ 
13
เสียง
ไม่เห็นชอบ
   -
เสียง
งดออกเสียง
  1
เสียง



	นายสานนท์  หีดเสน
(ประธานสภาฯ)

	2.การคัดเลือกคณะกรรมการการกีฬา
นันทนาการ
ซึ่งคณะกรรมการกีฬา  จะต้องไม่น้อยกว่า  3 คน  แต่ไม่เกิน  7  คน ครับ   เชิญครับ  


	นายประสิทธิ์  ภักดี
(ส.อบต.หมู่ที่ 8)
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติและผู้ เข้าร่วมประชุมทุกท่านกระผมนายประสิทธิ์  ภักดี  สมาชิก หมู่  8  กระผมเสนอ จำนวน   3  คนครับ  ขอบคุณครับ


	นางวรรณพร  ทองมี
(ส.อบต.หมู่ที่ 2)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และ  ผู้เข้าร่วมประชุมทุกท่าน  ดิฉันนางวรรณพร ทองมี  ส.อบต.  
หมู่ 2  เห็นด้วยกับข้อเสนอของสมาชิกหมู่ที่  8  คือคณะกรรมการ 
3 ท่าน  ค่ะ


	นายประจักษ์  ยิ้มปาน
(ส.อบต.หมู่ที่ 9)
	เรียนท่านประธานสภาที่เคารพ คณะผู้บริหาร สมาชิกผู้ทรงเกียรติ
และผู้เข้าร่วมประชุมทุกท่าน กระผมนายประจักษ์  ยิ้มปาน  ส.อบต.
หมู่ 9 ขอเสนอนายไพศาล   สมจิตร    เป็นคณะกรรมการครับ 

ผู้รับรอง  : นางวรรณพร  ทองมี     นายชัยรัตน์     คล้ายพิมล


	นายประสิทธิ์  ภักดี
(ส.อบต.หมู่ที่ 8)
	เรียนท่านประธานสภาที่เคารพ  คณะผู้บริหาร   สมาชิกผู้ทรงเกียรติ
และ  ผู้เข้าร่วมประชุมทุกท่าน  กระผมนายประสิทธิ์ ภักดี  ส.อบต. 
หมู่  8 ขอเสนอนางสมศรี  แซ่ลิ่ม 
เป็นคณะกรรมการครับ
ผู้รับรอง  :  นางวรรณา  คงแคล้วภัย      นางวัชรีวรณ  ช้างนิล


	นางวรรณา  คงแคล้วภัย
(ส.อบต.หมู่ที่ 2)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน   ดิฉันนางวรรณา  คงแคล้วภัย   
ส.อบต. หมู่ 2  ขอเสนอนางสายชล   นิลกรรณ์ เป็นคณะกรรมการค่ะ    

ผู้รับรอง:  นายไพศาล   สมจิตร     และนางสมคิด   เที่ยวแสวง

	นายสานนท์  หีดเสน
(ประธานสภาฯ)

	สรุปว่าคณะกรรมการกีฬา  มีจำนวน  3  ท่าน  คือ
นายไพศาล          สมจิตร

นางสมศรี
แซ่ลิ่ม
นางสายชล
นิลกรรณ์



	ระเบียบวาระ ที่ 3
	เรื่องอื่น ๆ 

	นายสานนท์  หีดเสน
(ประธานสภาฯ)

	1.รายงานการดำเนินงานในรอบปีงบประมาณ พ.ศ.2559

สำหรับในเรื่องนี้ก็ขอเชิญผู้บริหารครับ



	นายมนัสพงค์  สุทธิเดช
(นายก อบต.)
	สำหรับรายงานผลการดำเนินงานในรอบปีงบประมาณ พ.ศ. 
2559 นั้นสมาชิกทุกท่านคงได้รับเอกสารแล้วนะครับ  ขอให้
สมาชิกดูเอกสารที่ได้รับนะครับ เกี่ยวกับยุทธศาสตร์การพัฒนา ที่ 
อบต.กะหรอได้กำหนดยุทธศาสตร์การพัฒนาและแนวทางการ
พัฒนาไว้  8  ยุทธศาสตร์    ตามเอกสารที่อยู่ในมือทุกท่านแล้วนะ
ครับ  สมาชิกท่านใดสงสัย  หรือมีข้อซักถาม  เชิญครับ


	นายสานนท์  หีดเสน
(ประธานสภาฯ)

	ครับขอบคุณท่านนายกเมื่อไม่มีใครสงสัยอะไรก็ถือว่าที่ประชุม
รับทราบผลการดำเนินงานในปีงบประมาณ  พ.ศ.2559  นะครับ

	นายสานนท์  หีดเสน
(ประธานสภาฯ)

	2. รายงานผลการติดตามและประเมินผลแผนพัฒนา
สำหรับในเรื่องนี้ก็ขอเชิญผู้บริหารครับ



	นายมนัสพงค์  สุทธิเดช
(นายก อบต.)
	จากบันทึกข้อความ เรื่องรายงานการติดตามและประเมินผล
แผนพัฒนาของ  อบต.กะหรอ ประจำปี’บประมาณ พ.ศ. 2559  

บัดนี้ คณะกรรมการการติดตามและประเมินผลแผนพัฒนา อบต.
กะหรอ ได้ดำเนินการเป็นที่เรียบร้อยแล้ว  พร้อมทั้งจัดทำรายงาน
การติดตามและประเมินผลแผนพัฒนาสามปี  พ.ศ. 2559-2561  
เสนอต่อสภา อบต.กะหรอตามรายละเอียดที่ปรากฏ ตามเอกสาร  
สำหรับข้อเสนอแนะของคณะกรรมการติดตามและประเมินผล
แผนพัฒนา อบต.กะหรอ   มีดังนี้
1.โครงการกะหรอเคลื่อนที่ โครงการแข่งขันกีฬา โครงการจัดงานวันเด็ก  เป้าหมายที่เข้าร่วมมาก จึงควรเพิ่มแบบสำรวจความพึงพอใจให้มากกว่านี้
2.โครงการอบรมคุณธรรม  จริยธรรม อยากให้ทาง อบต.กะหรอ เพิ่มเป้าหมายผู้เข้าร่วมอบรม จาก  50 คน เป็น 100 – 120  คน
3. ควรมีการรณรงค์  ประชาสัมพันธ์ในเรื่องการรักษาสิ่งแวดล้อม   เรื่องน้ำขี้หมูไหลลงสู่แม่น้ำลำคลอง เรื่องขยะมลพิษ
4. อยากให้เจ้าหน้าที่ที่รับผิดชอบโครงการ  เวลาประเมินแบบสำรวจความพึงพอใจควรแจกจ่ายแบบสำรวจให้กับบุคคลที่หลากหลาย
5. อยากให้มีการรณรงค์เรื่องสิ่งแวดล้อม  เรื่องการสร้างความเข้าใจ เรื่องของการก่อสร้างฟาร์มสุกร ว่าลักษณะอย่างไร
6. อยากให้ทาง  อบต. ในฐานะเจ้าของงบประมาณที่ให้การอุดหนุนงบประมาณโครงการตักบาตรเทโว  ควรดูแลงบประมาณนิดหนึ่งเพราะที่ผ่านมาการจัดกิจกรรมสนุก และคนมาก  แต่เดี๋ยวนี้งบประมาณอุดหนุนมาก  คนร่วมงานน้อย  กิจกรรมน้อย  และจัดเก็บค่าแผงในการตั้งขายของแพงเกินไป 
สำหรับส่วนที่  2  สรุปผลการดำเนินงานตามแผนงาน\โครงการ  ประจำปีงบประมาณ  2559  ผมขอให้ทุกท่านทำความเข้าใจในเอกสาร  สงสัย  หรือต้องการซักถาม  เชิญได้ครับ ถ้าไม่มีข้อซักถาม หรือข้อสงสัย  ผมขอขอบคุณมากครับ


	นายสานนท์  หีดเสน
(ประธานสภาฯ)
	ครับ   ขอบคุณท่านนายก  มากนะครับสำหรับ   รายงานผลการติดตามและประเมินผลแผนพัฒนาสำหรับเรื่องอื่น ๆ ไม่ทราบว่าสมาชิกท่านใด  มีอะไร จะพูดคุย  ซักถาม   เชิญครับ


	นายไพศาล  สมจิตร
(ส.อบต.หมู่ที่ 3)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  กระผมนายไพศาล  สมจิตร  ส.อบต.หมู่  3
  ครับตอนนี้ถนนเป็นหลุม เป็นบ่อมาก  ไม่ทราบว่าคณะ  ผู้บริหาร  จะ     แก้ปัญหาอย่างไรให้กับชาวบ้านครับ  ขอบคุณครับ


	นายเกษม สุวรรณพะโยม
(ส.อบต.หมู่ที่ 5)
	เรียนท่านประธานสภาที่เคารพ  คณะผู้บริหารและสมาชิกผู้ทรง
เกียรติ  กระผมนายเกษม   สุวรรณพะโยม
ส.อบต.หมู่  5  ผมขอ
ฝากเรื่องถนนที่เป็นหลุม  เป็นบ่อ  ด้วยครับ  ขอบคุณครับ


	นายประสิทธิ์  ภักดี
(ส.อบต.หมู่ที่ 8)
	เรียนท่านประธานสภาที่เคารพ  คณะผู้บริหาร  และสมาชิกผู้ทรงเกียรติ กระผมนายประสิทธิ์  ภักดี   ส.อบต.หมู่ 8   ผมขอถามเกี่ยวกับเรื่องตัดหญ้าริมถนน  ในวันสำคัญ  ภายในหมู่บ้าน ไม่ทราบว่างบประมาณส่วนนั้นยังมีอีกหรือไม่ครับ   ขอบคุณครับ
เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ 
กระผมนายประจักษ์  ยิ้มปาน  ส.อบต.  หมู่9 ผมขอสอบถามเรื่อง
การฉีดวัคซีนสุนัข  แมว  อยากทราบว่างบประมาณไม่มีแล้วหรือครับ 
ซึ่งนับว่าเป็นโครงการที่ดีนะครับ   ขอบคุณครับ


	นางสายชล  นิลกรรณ์
(ส.อบต.หมู่ที่ 4)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  ดิฉันนางสาวสายชล  นิลกรรณ์  
ส.อบต.หมู่4 ขอฝากเรื่องน้ำประปา ของหมู่  4  ว่าทำไมวันเสาร์- วัน
อาทิตย์จึงไม่ไหลขอบคุณค่ะ


	นายไพศาล  สมจิตร
(ส.อบต.หมู่ที่ 3)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  กระผมนายไพศาล  สมจิตร  ส.อบต.หมู่3 สำหรับหมู่ที่ 3 เป็นปัญหาเรื่องน้ำประปาที่ไม่เพียงพอภายในหมู่บ้าน เนื่องจากเป็นหมู่บ้านขนาดใหญ่ หรืออาจเกิดจากระบบท่อส่งน้ำขนาดต่างกัน  ขอฝากด้วยนะครับ   ขอบคุณครับ


	นางวัชรีวรรณ  ช้างนิล
(ส.อบต.หมู่ที่ 9)
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติ

และผู้เข้าร่วมประชุมทุกท่าน ดิฉันนางวัชรีวรรณ   ช้างนิล  ส.อบต.
หมู่  9 เรื่องการซ่อมถนนสายตลาดจันทร์-ขุนทะเล  เป็นหลุมทำให้การสัญจรไปมาไม่สะดวก


	นายมนัสพงค์  สุทธิเดช
(นายก อบต.)
	ขอขอบคุณสมาชิกทุกท่านนะครับ
- เรื่องการถมหลุม-บ่อ  จะดำเนินการให้เร็วที่สุดครับ
- เรื่องค่าตัดหญ้า  คิดว่าคงไม่เกินเดือนนี้  จะได้ดำเนินการตามระเบียบ  ซึ่งตอนนี้ตามระเบียบทำไม่ได้
- เรื่องน้ำประปา   ม. 4 ท่อประปาบางจุดแตก  ฝากช่วยดูแลด้วยนะครับ
- เรื่องน้ำประปา ม.  3 จะให้นายช่างประปาเข้าไปดู  ขอบคุณครับ


	นายสานนท์  หีดเสน
(ประธานสภาฯ)
	ไม่ทราบว่าสมาชิกท่านใด  มีอะไรซักถามอีกบ้างครับ  ถ้าไม่มีวันนี้                 ขอขอบคุณทุกท่านนะครับ  คณะผู้บริหาร  ท่านกำนัน  ท่านสารวัตรกำนัน ท่านผู้ใหญ่บ้าน  ท่านประชาคม  และผู้เข้าร่วมประชุมทุกท่านครับ   วันนี้ผมขอปิดประชุมครับ  ขอบคุณครับ



  




ปิดการประชุม
เวลา  16.20  น.

               (นางสุชาดา  ทองคงแก้ว)


    (นายสานนท์  หีดเสน)
เลขานุการสภาองค์การบริหารส่วนตำบลกะหรอ     ประธานสภาองค์การบริหารส่วนตำบลกะหรอ
                 ผู้จดรายงานการประชุม


  ผู้รับรองรายงานการประชุม


ขาดประชุม


     ขาดประชุม
     (นายเสรี   บุญยเกียรติ)                   (นายสมพงค์  สามารถ ) 
            (นางวรรณพร  ทองมี)      

ประธานคณะกรรมการตรวจ
           คณะกรรมการตรวจ                    คณะกรรมการตรวจ
         รายงานการประชุม

    รายงานการประชุม
              รายงานการประชุม

